KOOSOLEKU PROTOKOLL 04.02.20

Osa võtsid: Markus Mölder, Ingrid Rabi, Olle Järvekülg, Maie Tammemäe, Kalev Saarva, Margit Simenson, Siiri Tubli, Piret Mädamürk, Peep Tobreluts, Reelika Poroson, Merike Kiivit, Eve Noormets, Leanika Mändma-Orasmaa, Merilin Metsatsirk,

Puudusid: Karl-Heinrich Arro, Ruudi Silmann, Tarmo Raba, Siim Kanep,

Päevakord:
1. Arengukava
2. 24.veebruar
3. Õppekava
4. Seminarid-sündmused
5. Organisatoorsed küsimused
6. Ülevaade Ukraina Huviharidusest

1.
PIRET: Meie arengukava saab läbi ja on aeg alustada uue koostamisega. Tuleb koostada ajagraafik, kuidas me kuskile liigume. Hetkel oleme paika pannud nii, et linnavalitsusega koos saame mustandi valmis maikuuks, selleks koostame töörühmad ja töögrupid ning toimub suurem kaardistav ja kõiki huvigruppe hõlmav meeskonnapäev mis on esialgu mõeldud märtsi lõpp-aprilli algusesse. Ise mõtlesime, et see võiks olla reede ja Männiku Metsatalus. Lapsevanemad, hoolekogu, õpilasesinduse esindus, õpetajad jms peaks kohal olema.
*arutelu…*
Hetkel läheb kirja 3.aprill 9st 14ni.

PIRET: Haridusstrateegia perspektiiv aastani 2035 on personaalne lähenemine. Meie Huvikoolina peame olema valmis, et see on meile väljakutse, millised võimalused on meil, et saaksime oma uksi avada? Lõimumismudelid, ringidesisesed, huvikoolidega koostöö temaatikad on strateegias sees. Mind huvitab praegu tugisüsteem erivajadustega õpilastele. Neid ei jää vähemaks ja see annab õpetajatele uue väljakutse. Etteruttavalt saan öelda, et olen Jaak Raie ja Siiri Pruuse poole pöördunud ja rääkinud ära murekoha, sest meil on osad ringid, mis lõppevad iga kord konfliktiga. On olemas inimene kes tuleks, jälgiks tundi, tema nõustaks õpetajat ja annaks nõu mida noorega teha. Teine variant on õpipäev/ümarlaud, kus ta selgitab konkreetsete situatsioonide taustal meetodeid mida on võimalik kasutada, et oma tööd hõlbustada.
Väljakutseks on veel see, et meil säiliks mitmekesisus, aga oleksime ka ajaga kaasas käivad.
*arutelu…*

PIRET: Meil on vaja määratleda meie väärtused. Need on meil küll täna olemas, aga annan teile väikse lehe mida saate täita, mida praegu kogete. Paneme kööki anuma, kuhu saate need täidetuna panna. Väärtuste analüüsimiseks oleks see suureks abiks. Tähtajaks praegune nädal – kõikide vastused on olulised!

2.
PIRET: Vabariigi aastapäev Viljandis – saatsin teile Stuudiumisse tutvumiseks ka Jaanuse tehtud pakkumise. Kas on keegi, kes sooviks minna esinema, töötuba läbi viima jms. See on õues kella 14st kuni 16ni. See võiks ehk olla mingi ühistöö.
EVE: Aga meil on Marco siin ja siis saaks anda talle ette, kuna ta midagi seal siis teeb.
PIRET: Muidugi, määratleme mingi aja talle. Võib-olla töötoana. Kõik vajalik pannakse meie jaoks üles. Kui ta vajab heli vms.
EVE: Tema tahab väljakutseid ja ma annan teada, mis täpsemalt.

3.
PIRET: Oleme jõudnud teha mitmeid töökoosolekuid ja supervisioonipäevi ja käisime Amritas ja leidsime, et Rohelise Kooli põhimõtted on rakendatavad. Leidsime, et soovime regulatsiooni Rohelise Kooli ja enda ainete läbiviimise osas. Meie kohtumiste aeg on piiratud, seega annaksin teile rõõmuga jälle ühe töölehe. Sellega nii kiire ei ole, aga panen selle üles teile Stuudiumisse. Seal saate märkida, millega teie ring juba tegeleb ja millega saaks veel tegeleda.
Tähtajaks 11.veebruar. Võib vastused lihtsalt tagasi saata, võib ka tuua väljaprinditult.

4.
PIRET: Lastekaitseseminar 25.veebruar. Meie kohustus on anda märku, kui lapsed on ühel või teisel moel rivist ära.
Radikaliseerumise seminar on 25.märts. Äärmuslikkuse probleem. Kui need äärmused hakkavad üldiste ühiskonnareeglite vastu minema, siis me peame oskama neid märgata – kui nad on ohtlikud vms.
Kui tuleb koht ja täpsem info, siis saadan teile kõik vajaliku.
PIRET: Äkki Reelika räägib mõne sõnaga Rohelise Kooli tegemistest?
Reelika: Väga palju informatsiooni mul anda pole, aga kindel on see, et kord kuus hakkavad toimuma kokkamiskoolitused, veebruaris teeb seda Eve, aga ülejäänud kuud kuni õppeaasta lõpuni välja teeb seda Gea Melin. Ta on ka ühe nö demotunni juba teinud ka, kokkas ajakiri “EMA” tarbeks lastega torti. Artikkel peaks varsti ilmuma ja meie lapsed ajakirjas fotodel ka näha olema!
Samuti on nüüd tulemas sõbranädalad soojade sokkide ja kampsunitega. Tähistame koos sõbrapäevaga ka ülemaailmset Sooja Kampsuni päeva ja sellega seoses keerame järgnevatel nädalatel Huvikoolis temperatuuri mõne kraadi võrra madalamaks. Ka tundides võiks rääkida põgusalt energia säästmisest jms. Mõõdame temperatuuri ja vaatame, kuidas meie maja sooja hoiab jms.
PIRET: See annab meile ka sisendi Kinnisvaraametiga suhtlemiseks, et kui läbilaskvad on meie ruumid.
PEEP: Palun panna kõik mis köögis toimub-kokkamiskoolitused jms ka kirja, siis ei astu kogemata sisse.
Otsustati, et sõbranädalad koos soojade kampsunite ja sokkidega kestavad 2 nädalat ehk 10.-21 veebruar. Plakatitel on kirjas, mis tundidesse sõbraga koos tulla võib ja omavaheliselt võib veel lisakokkuleppeid teha!

5.
PIRET: Raamatupidamisega on muutunud juhend kuidas me kõikvõimalikke tehinguid jms näitame. Nädal aega enne võiks olla see info olemas mul avalduste kirjutamise keskkonnas. Võimalikult informatiivne, kui on tarvilik, siis koolitusele mineku puhul näiteks finantsiline toetus vajalik, kui on kutse, kõik kirja. Mina saan selle järgi käskkirja koostada. Mul on vaja alusdokumente, muidu teile väljamakseid teha ei saa.
SIIRI: See käib ka selle kohta, kui sõidate lastega bussiga.
PIRET: Teine palve on see, et Stuudiumis on tarvis päevikut täita. See on meie jaoks vajalik, et meie ringide tasud uuesti kasvavad septembrist. Lapsevanemad jälgivad palju, küsivad, miks tund on ära jäänud, saame pidevalt kõnesid, sest kui lapsevanem esitab meile mingi perioodi mille kohta andmed puuduvad, siis me ei saa teid kuidagi kaitsta. See on teil ka lepingus kirjas, et päevikut on vaja täita. Ka asendamised, need on tegelikult vaja meile teada anda.
SIIRI: Tahan rääkida kalendrist ka, olen pannud sinna teatud tunnid kirja ära, kes kuna kasutab maja ja kuidas see hõivatud on. Palun vaadake üle, kas kõik klapib.
REELIKA: Kultuurkapitali saab veebruaris jälle projekte esitada. Panen teile Stuudiumisse üles faili mille saate eelnevalt ära täita. Raske on teiepoolse informatsioonita projekte teha. Viimane aeg mulle oma projektisoovist teada anda on 13.veebruar

6.
PIRET: Ülevaade Ukrainast…

Protokollis: Reelika Poroson